Қазақстан тарихы 6 сынып

**Сабақтың тақырыбы: Көшпелілердің салт дәстүрі мен діни нанымдары**

**Сабақтың мақсаты:** Қазақстан жеріндегі ежелгі көшпелілердің салт дәстүрін, діни нанымдарын анықтау.

**Сабақтың міндеттері:** Көшпелілердің діни нанымдарын анықтау, түсіну

 Көшпелілердің салт дәстүр ерекшеліктерін салыстыру, анықтау

**Күтілетін нәтиже:** Тұрмыстың, шаруашылықтың діни нанымның қалыптасуына әсерін біледі, тайпалардың орналасуын, ерекшеліктерін салыстырып, анықтайды, біледі.

**Оқыту әдістері:** интерактивті әдістер (сұрақ – жауап, жеке, топтық жұмыс жүргізу).

**Сабақ жабдықтары:** карта, оқулық, суреттер

**Сабақтың жоспары:**

**І. Ұйымдастыру кезеңі**

Сәлемдесу, түгелдеу, топқа бөлу.

**ІІ. Үй тапсырмасын тексеру.** Үй тапсырмасы тест арқылы тексеріліп, бағаланады.

**Тест сұрақтары**

1. **Сақтарды «ақ көңіл және уәдеге берік» деп кім сипаттады?**

А) Ксенофонт ә) Геродот Б) Сыма Цянь в) Страбон

**2. Археологтар қай тайпаларыдың үйлерінде жылыту жүйесі болды деп сипаттайды?**

А) сақ ә) ғұн б) сармат в) қаңлы

**3. 26 таңбасы бар күміс тостаған қайдан табылды?**

А)Берел қорымы ә) Мұртты оба б) Есік қорғаны в) Бесшатыр қорымы

**4. Көшпелілердің баспанасы:**

А) лашық ә) киіз үй б) үңгір в) ағаш үй

**5. «Аң стилі» қай уақытта пайда болды?**

А) б.з.б.8-5 ғ. ә) б.з.б. 8-7 ғ. б) б.з.б. 8-2 ғ. в) б.з. 8-5 ғ.

**6. «Аң стилі» Қазақстанмен қатар қай жерде дамыды?**

А) Солтүстік Европа ә) Үндістан б) Сібір в) Қытай

**7. Қытай мен Үндістанмен сақтар қай кезеңде сауда саттық жүргізіп отырған?**

А) б.з.б.7-2 ғ. ә) б.з.б.6-3 ғ. б) б.з.5-6 ғ. в) б.з.б. 2-1 ғ.

**8. Ұлы Жібек Жолы бойында жүйелі қарым қатынас қашан пайда болды?**

А) б.з.б. 5 ғ. ә) б.з.б. 2 ғ. б) б.з.б. 1 ғ. в) б.з. 1 ғ.

**9. Ұлы Жібек Жолы Қазақстанды мекен еткен қай тайпа жерінен өтті?**

 А) ғұн ә) сармат б) үйсін в) аримаспы

**10. Көптеген елдерде еңбекақыны немен төлеген?**

 А) жүзік ә) айна б) жібек в) ыдыс

**11. Ұлы Жібек жолының бір бағытын кім сипаттайды?**

А) Ксенофонт ә) Геродот Б) Сыма Цянь в) Страбон

**12. Ескендір Зұлқарнайынның тарихшысы кім?**

А) Арриан ә) Геродот б) Полиэн в) Помпей Трог

**13. Үйсін тайпалары қай дәуірде өмір сүрді?**

 А) тас ә) қола б) мыс тас в) темір

**14. Қаңлы тайпалары қазір қай жүздің құрамында?**

 А) ұлы ә) кіші б) орта в) ешқайсына кірмейді

**15. Материалдық мәдениет түріне не жатады?**

 А) ән ә) дін б) би в) үй

**ІІІ. Жаңа тақырыпты меңгеру кезеңі:**

**А) Тақырыпты ашу**  Негізгі терминдермен жұмыс жасау

**Анимизм - ?**

**Тотемизм -?**

**«Мұртты қорған» - ?**

**Ә) Мәтінмен жұмыс**. Мәтінді әр оқушы оқып, тақырыпшаларға ат қояды.Түсінбеген жерлерін бір біріне түсіндіреді.

Мәтінді оқып болғаннан кейін оқушыларға сұрақтар қойылады:

1. Көшпелілер тұрмысы қандай болды?
2. Көшпелілердің діни түсініктері қандай болды?

**Б) Эссе жазу.**  Әр оқушы өз дәптеріне тақырыпқа сай 1 сөйлем жазады (Көшпелілердің салт-дәстүрі мен діни нанымдары …) Әрі қарай дәптерді басқа топ мүшелеріне береді және әрқайсысы мәтінге сәйкес 1 сөйлемнен жазады. Аяқталғаннан кейін эсселер топ ішінде оқылып, талқыланады, оқушылар өз жұмыстарына баға беріп, жақсысын таңдайды, оқытылады.

**Сабақты бекіту:**

**Синквейн құру:** ескерткіш, көшпелі, мәдениет сөздеріне

1. Зат есім (1)
2. Сын есім (2)
3. Етістік (3)
4. Сөйлем (4 сөзден)
5. Зат есім (қорытынды 1)

**Сөзжұмбақ шешу**

1. Көшпелілерді басқа халықтар қалай атайды? (номад)
2. Қан мен жанның байланысы бар деп танитын діни сенім? (анимизм)
3. Өзінің шығу тегін жануарлармен, құстармен байланыстыратын сенім түрі? (тотемизм)
4. Діни жоралғылары сиқырлыққа жақын келетін діни сенім түрі? (магия)

**Үй тапсырмасы:** Тақырыпты оқу, түрлі елдердегі дін ерекшеліктері жөнінде мағлұмат іздену.